Atakama-Dezerto

Atakama-Dezerto () aŭ Atakamo () estas la plej malnova kaj plej seka dezerto de la mondo. Ĝi situas en norda Ĉilio.

Tamen ĝi ankaŭ estas tersupraĵa ekoregiono el la centr-anda ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al dezertoj kaj kserofitaroj. Kune kun Seĉura-Dezerto, Atakama-Dezerto konstituas la tutmondaj 200-regionon "atakama kaj seĉura dezertoj".

 Priskribo 
eta|200px|maldekstre|Situo de la ekoregiono
Oni esploris la sedimentaĵojn de la dezerto kaj evidentiĝis, ke la dezerto aĝas 20 milionojn kaj en kelkaj lokoj de la dezerto, ne pluvis de 120 000 jaroj.

La sola ebleco por precipitaĵo estas la nebulo. La oazo-loĝantoj de la dezerto eluzas tion kaj kaptas la humidecon de la aero per nebul-kaptilo, tiel ili povas eĉ akvumi plantojn meze de la dezerto. La nebulkaptilo estas dense plektita retaro, kiun oni starigas vertikale ĉe lokoj de nebula estiĝo, sub kiu oni establas kanalon kaj forkondukas ĝin al la oazo. Per tiu tekniko, la loĝantoj de vilaĝo Ĉungungo povas kolekti 10.000 litrojn da akvo, kiu sufiĉas ne nur por akvumado sed por sinpurigado, manĝado. Antaŭe kamiono liveris la akvon al la loĝantaro.

La ĉirkaŭaj 6.000-metraj montopintoj estas senneĝaj, sengleĉeraj.

La dezerto estas riĉa je natria nitrato kaj ruĝa kupro, kelkloke eĉ arĝento. Pro tiu lasta, okazis bataloj en la 19-a jarcento.

NASA uzis la dezerton por elprovi marsajn esplorveturilojn.

 Geografiaj elementoj 
Llullaillaco aŭ Jujajjako estas dormanta stratovulkano ĉe la limo de Argentino (Salta Provinco) kaj Ĉilio. Ĝi kuŝas en la Puna de Atacama, nome regiono de tre altaj vulkanaj pintoj sur alta altebenaĵo ĉe la Atakama Dezerto, unu el la plej sekaj lokoj en la mondo. Ĝi estas la dua plej alta aktiva vulkano en la mondo post Ojos del Salado.

La Escondida (Kaŝita) estas kupro-mino en la Atakama Dezerto. La kuŝejo Escondida estas unu el aro de porfirkupraj minoj en longa areo ĉirkaŭ 18 km nord-suda kaj 3 km orient-okcidenta kaj estas asocia kun la 600 km longa sistemo de Okcidenta Fendo (Falla Oeste), kiu siavice asocias kun plej el ĉefaj ĉiliaj porfirkuŝejoj.

 Bildaro 

 Vidu ankaŭ 
 Atakamito
 Regiono de Atakamo
 Pluvombro
 ALMA (radioteleskopo)
 Punao de Atakamo

 Eksteraj ligiloj 

  Ekoregiono NT1303 : Atakama-Dezerto (WWF)
  Atakama-Dezerto (WWF-Wildworld)
  Atakama-Dezerto (Wildworld) - Nacia Geografia Societo
  Atakama-Dezerto (The Encyclopedia of Earth)
  Atakama-Dezerto (Globalspecies) 
  Situo de la ekoregiono : tajpu Atacama desert
  Tutmondaj 200; numero 133 : Atakama kaj seĉura dezertoj (WWF) 
  Raporto de revuo National Geographic pri Atakamo

  Aŭtonoma Roboto Trovas Vivon en Atakama-Dezerto


Kategorio:Neotropisaj ekoregionoj
Kategorio:Dezertaj ekoregionoj
Kategorio:Global 200
Kategorio:Geografio de Ĉilio
Kategorio:Dezertoj